Feilmeldinger - Røahagan 1B 0754 oslo e-post: post handytech no

12. Feilmeldinger
Dette kapitlet inneholder alle feilmeldinger som kan dukke opp på punktsystemet. Noen meldinger forekommer bare på engelsk, fordi de ikke er med i meldingsfilen. Slike meldinger kommer direkte fra internprogramvaren, fordi de alltid må være tilgjengelige, enten det finnes en meldingsfil eller ikke.
12.1. Engelskspråklige feilmeldinger
Disse meldingene inneholder forkortelser som indikerer feilens status. Betydningen av disse er:
• FER (Fatal Error): En alvorlig feil har oppstått
• ERR (Error): En feil har oppstått
• WRN (Warning): Systemet advarer deg om noe du bør være oppmerksom på
12.1.1. Alvorlige feil
Fatale feil kan resultere i tap av data hvis du ikke tar nødvendige forholdsregler. FØR du gjør noe mer, bør du gå gjennom kapittel 10.1.2, om hvordan du får lagret så mange av filene som mulig.
Ikke få panikk - punktsystemet kan ikke foreta seg noe på egen hånd, uten din godkjenning.
• FER: No message file found.":
Årsak: Meldingsfilen kan ikke åpnes.
Løsning: Meldingsfilen må lastes på nytt.
• "FER: Could not read MSG security header.":
Årsak: For utvetydig å kunne identifisere en meldingsfil, inneholder filen et filhode med diverse sikkerhetsinformasjon. Dette filhodet kunne ikke leses korrekt.
Løsning: Meldingsfilen må lastes på nytt.
• "FER: Invalid MsgId.":
Årsak: En melding som ikke finnes i meldingsfilen ble etterspurt.
Løsning: Last den meldingsfilen som hører til versjonen av internprogramvaren som ligger i punktsystemet.
• "FER: Invalid header ID in MSG file.":
Årsak: Filhodet i meldingsfilen inneholdt ugyldige data.
Løsning: Meldingsfilen må lastes på nytt.
• "FER: Invalid size of message file header.":
Årsak: Størrelsen på filhodet med sikkerhetsinformasjon, var ikke i samsvar med den som ble forventet av internprogramvaren.
Løsning: Meldingsfilen må lastes på nytt.
• "FER: Invalid maximum length of messages.":
Årsak: Maksimal meldingslengde samsvarer ikke med den maksimale lengden som forventes av internprogramvaren.
Løsning: Meldingsfilen må lastes på nytt.
• "FER: Expected MSG version xx, found yy.":
Årsak: Meldingsfilens versjonsnummer er ikke i samsvar med internprogramvarens versjonsnummer. Meldingen kan dukke opp hvis du har oppgradert internprogramvaren, og ikke lastet den nye meldingsfilen.
Løsning: Last meldingsfilen som hører til internprogramvaren.
• "FER in file system: Flash disk must be formatted.":
Årsak: En fatal feil oppsto ved sjekk av filsystemet.
1. Du har oppdatert internprogramvaren, og versjonsnummeret på filsystemet er endret.
2. En annen mulighet er at det ikke ble funnet noen systemsektorer, noe som indikerer at filsystemet er defekt.
Løsning: Filsystemet kan bare gjenopprettes ved reformatering.
Merk: I det første tilfellet kan du slå av punktsystemet, laste den gamle internprogramvaren inn igjen, og så overføre filene du vil ta vare på til en pc. I det andre tilfellet har du ikke andre muligheter enn å formatere flash-disken.
12.1.2. Generelle feil
• "ERR reading KBD security structure.":
Årsak: Strukturen i tastaturtabellen som ble funnet under oppstart av systemet, inneholder feil. Strukturen er ikke som forventet.
Resultat: punktsystemet benytter den tyske standardtabellen som ligger internt i programvaren.
Løsning: Last en gyldig tastaturtabell.
• "ERR: Invalid ID in KBD header.":
Årsak: Strukturen i tastaturtabellen som ble funnet under oppstart av systemet, inneholder feil. Tabellens ID er ugyldig.
Resultat: punktsystemet benytter den tyske standardtabellen som ligger internt i programvaren.
Løsning: Last en gyldig tastaturtabell.
• "ERR: Invalid size of KBD header.":
Årsak: Strukturen i tastaturtabellen som ble funnet under oppstart av systemet, inneholder feil. Størrelsen på filhodet med sikkerhetsinformasjon er ikke korrekt.
Resultat: punktsystemet benytter den tyske standardtabellen som ligger internt i programvaren.
Løsning: Last en gyldig tastaturtabell.
• "ERR: Expected KBD version xx, found yy.":
Årsak: Tastaturtabellen som ble funnet, samsvarte ikke med gjeldende versjon av internprogramvaren. Dette kan forekomme som følge av en oppdatering av internprogramvaren, fordi internprogramvaren forventer en annen tabellstruktur.
Løsning: Kompiler tastaturdefinisjonsfilen med versjonen av programmet BKC som samsvarer med versjonen du har av internprogramvaren.
• "ERR: Invalid KBD table format.":
Årsak: Strukturen i tastaturtabellen som ble funnet under oppstart av systemet, inneholder feil. Formatet på tabellen er ikke korrekt.
Resultat: punktsystemet benytter den tyske standardtabellen som ligger internt i programvaren.
Løsning: Last en gyldig tastaturtabell.
• "ERR reading KBD table.":
Årsak: Feil oppsto under lesing av tastaturtabellen som ble funnet ved oppstart av systemet.
Resultat: punktsystemet benytter den tyske standardtabellen som ligger internt i programvaren.
Løsning: Last en gyldig tastaturtabell.
12.1.3. Advarsler og meldinger
• "WRN when initializing file system, Backup recommended!":
Årsak: Det ble funnet feil under testing av filsystemet. Det så imidlertid ikke ut til at disken var defekt.
Løsning: Ikke nødvendig.
Merk: Hvis denne meldingen dukker opp, anbefales det at det tas sikkerhetskopi av filene på systemet.
• "FsVersion x.y, ERR: n: t.":
Årsak: Denne meldingen etterfølges av en hvilken som helst feilmelding som har med filsystemet å gjøre. Meldingen gir informasjon om gjeldende versjon av filsystemet (x.y), feilkodenummeret (n) og en feilbeskrivelse (t). Merk: Det finnes ingen feilbeskrivelse for internprogramvareversjon 2.00
• "Formatting, please wait!!!":
Årsak: Meldingen forekommer under reformatering av flash-disken, som en følge av en fatal feil som ble oppdaget under testing av filsystemet.
Merk: Når formateringen er avsluttet, må meldingsfilen lastes på nytt. Alle lagrede filer vil nå være slettet.
• "Change Lithiumbattery":
Årsak: Det interne lithium-batteriet (ikke de 4 oppladbare batteriene som er plassert under batteriluken) har mistet spenning som følge av aldring.
Løsning: Kun personell som er autorisert av produsenten, kan skifte det interne batteriet, fordi punktsystemet må åpnes. Vennligst send apparatet til en autorisert forhandler, eller direkte til Handy Tech.
• "WRN: No kbd layout found. Using standard layout.":
Årsak: Under oppstart av systemet ble ingen gyldig tastaturtabell funnet.
Resultat: punktsystemet benytter den tyske standardtabellen som ligger internt i programvaren.
Løsning: Last en gyldig tastaturtabell.
12.2. Feilmeldinger fra meldingsfilen
Meldingene som listes opp nedenfor, kommer fra meldingsfilen som er lastet. Listen omfatter meldinger av en generell karakter, så vel som system- og editormeldinger.
12.2.1. Generelle meldinger
• "Vennligst vent":
Årsak: Meldingen forekommer når systemet utfører en handling som tar litt tid. f.eks. vil den dukke opp mens punktsystemet genererer en filliste.
• "Funksjonen kan ikke utføres":
Årsak: En funksjon kan ikke utføres.
• "Deaktiverer funksjonstastene":
Årsak: En påminnelse om at funksjonstastene er deaktivert. De vil være aktive igjen etter at punktsystemet er blitt slått av og så på igjen.
12.2.2. Meldinger som har med filsystemet å gjøre
• "Ingen filer er lagret":
Årsak: Det er ingen filer lagret på disken.
• "Feil ved oppretting av punkttabellfil":
Årsak: Det er ikke nok plass i filsystemet for å opprette punkttabeller.
• "Ny punkttabellfil er opprettet. Last nødvendige punkttabeller":
Årsak: Punkttabellfilen ble laget på nytt, enten fordi den manglet, eller fordi filstørrelsen ikke var korrekt. Punkttabellene du trenger (f.eks. en norsk tabell), må lastes på nytt.
• "Punkttabell x er tom":
Årsak: Du forsøker å aktivere punkttabell på plass nummer x, men denne er tom.
• "Feil ved oppretting av konfigurasjonsfil":
Årsak: En feil oppsto under lagring av konfigurasjonen.
• "Lagrer konfigurasjonen, vennligst vent":
Årsak: Denne meldingen vises mens konfigurasjonsfilen skrives.
• "Ny konfigurasjon er opprettet. Vennligst kontroller innstillingene":
Årsak: Konfigurasjonsfilen ble opprettet på nytt enten fordi den ikke ble funnet, eller fordi dataene i filen ikke var korrekt. Innstillingene er nå satt til fabrikkoppsett, derfor bør innstillingene kontrolleres, og justeres i henhold til dine ønsker og behov.
• "Fatal feil: Ugyldig meldings-ID! Vennligst last korrekt msg-fil!":
Årsak: Internprogramvaren ville vise en melding som ikke ble funnet i meldingsfilen. Ved å laste en meldingsfil som samsvarer med gjeldende versjon av internprogramvaren, vil problemet løses.
• "Filen er åpen i editoren. Du må lukke den først."
Årsak: Du er i ferd med å slette eller overføre en fil som for øyeblikket er åpen i editoren.
Resultat: Filen kan ikke slettes.
Løsning: Gå tilbake til editoren. Lukk filen, og prøv igjen.
• "Advarsel: Sletting av denne filen kan gjøre systemet ustabilt."
Årsak: Du er i ferd med å slette en systemfil.
Resultat: Resultatet avhenger av hvilken fil du er i ferd med å slette. Sletter du f.eks. filen som inneholder punkttabellene, vil filen genereres på nytt neste gang apparatet slås på. Etterpå må tabellene du bruker, lastes på nytt. Sletter du meldingsfilen, blir det ikke mulig å bruke punktsystemet før en meldingsfil er lastet igjen. Det anbefales derfor at du bare sletter systemfiler når du er helt sikker på hva resultatet vil bli.
Du har fått et stort ansvar i og med at du har mulighet til å slette systemfiler. Handy Tech Elektronik GmbH aksepterer ingen garantikrav som følge av skade som skyldes at systemfiler er slettet.
• "Systemfiler kan ikke slettes mens editoren er i bruk"
Årsak: Du prøver å slette en systemfil mens editoren er midlertidig utkoblet. Dette er imidlertid ikke mulig, fordi editoren må ha tilgang til systemfilene.
Resultat: Se ovenfor.
Løsning: Lukk først editoren, og slett så systemfilen. Merk deg at det å slette en systemfil, kan få alvorlige følger. punktsystemet kan bli ubrukelig inntil en ny systemfil er lastet igjen.
12.2.3. Meldinger som har med editoren å gjøre
• "Feil ved skriving av fil"
Årsak: En feil oppsto under lagring av filen.
• "Hjelp er ikke tilgjengelig.":
Årsak: Du har aktivert funksjonen hjelp. Editoren leter etter filen "HELP.HSF", men filen kan ikke åpnes.
Løsning: Last filen "HELP.HSF".
• "Bokmerket M finnes ikke":
Årsak: Idet du ville gå til et bokmerke, oppga du et bokmerkenavn som ikke eksisterte. M er navnet du oppga.
Løsning: Prøv å oppgi navnet på nytt, eller bla i listen over tilgjengelige navn med kommandoene "markør opp" / "markør ned".
• "Ingen bokmerker er definert.":
Årsak: Du forsøker å gå til et bokmerke, men det er ikke definert noen bokmerker for denne filen.
• "Søket mislyktes. Søk på nytt? (j/n)":
Årsak: I det du har søkt etter en tekststreng, har editoren enten kommet til slutten eller til begynnelsen av filen (avhengig av retningen på søket), uten at tekststrengen ble funnet. Svarer du på spørsmålet, søkes det på nytt i hele filen etter den samme strengen. Ved å oppgi som svar på spørsmålet, vil søket bli avbrutt, og du kan fortsette med å redigere teksten.
• "Ikke nok minne til å åpne flere filer.":
Årsak: Du har allerede åpnet fem filer, og forsøker å åpne enda en. Editoren kan imidlertid bare håndtere fem filer om gangen.
Løsning: Lukk filer som ikke trengs i øyeblikket, og åpne deretter filen.
• "Variabelen x er ukjent."
Årsak: Du har oppgitt et ugyldig argument for en av variablene for editorens oppsett. X er navnet du oppga.
Løsning: Oppgi variabelen på nytt, eller velg en av variablene fra listen ved å bruke funksjonene markør opp/ned.
• "X: gyldig område [m, n].":
Årsak: Du oppga en numerisk verdi for en variabel. Verdien var utenfor området som var tillatt for variabelen. Her er X navnet på variabelen, m er minimus- og n maksimumsverdien som er tillatt for variabelen.
Løsning: Oppgi en verdi innenfor området som er tillatt for variabelen.
• "Ikke nok minne for å lagre åpne filer":
Årsak: Når du arbeider i editoren, finner punktsystemet ut om minnet som er tilgjengelig, er tilstrekkelig for å lagre alle åpne filer. Hvis så ikke er tilfelle, vil denne meldingen vises.
Løsning: Prøv å lagre og lukke de minste filene først, før du forsøker det samme med de største fillene.
• "Ikke nok sideminne tilgjengelig.":
Årsak: Du er i ferd med å åpne en fil, men det er ikke tilstrekkelig minne tilgjengelig for å dele filen inn i sider, eller for å administrere sidene.
Løsning: Lukk filer som ikke trengs for øyeblikket.
• "Minnet er snart fullt!":
Årsak: Når du arbeider i editoren, holder punktsystemet rede på om det er nok plass til å lagre filene som er åpne. Denne meldingen vises som en advarsel før det er for sent.
Løsning: For å forsikre deg om at det er mulig å lagre alle filer som er endret, bør du lagre eller lukke alle filer som ikke trengs i øyeblikket. Lagre de minste filene først, deretter lagres større filer.
• "Sideminnet snart fullt!":
Årsak: Når du arbeider i editoren, undersøkes det konstant hvor mange sider som fremdeles kan administreres. Editoren kan håndtere inntil 3072 sider. Hvis bare 10 nye sider kan opprettes, vil du få beskjed ved denne meldingen.
Løsning: Lukk filer som ikke er i bruk for øyeblikket, for å gjøre plass for flere sider.
• "Bytter til modusen "bare lesetilgang".":
Årsak: Du er i ferd med å åpne en fil. Editoren finner ut at det er nok minne til at den kan åpne filen med bare lesetilgang, men ikke til å kunne redigere filen.
Løsning: Lukk filer som ikke trengs for øyeblikket.
• "Filen x finnes ikke.":
Årsak: Du forsøker å åpne en fil i editoren med bare lesetilgang, men filen ble ikke funnet. X er filnavnet du oppga.
Løsning: Prøv å oppgi filnavnet på nytt. Det er viktig å merke seg at filnavnet må staves nøyaktig slik det er lagret på systemet. Er resultatet negativt igjen, kan du sette editoren i ventemodus, og åpne filen fra fillisten.
• "Lagring av x ble avbrutt.":
Årsak: Du trykket i det filen X ble lagret. Lagringsprosessen ble derfor avbrutt.
• "Ikke nok minne til å lagre fil":
Årsak: Du prøver å klippe ut, kopiere eller lagre et merket tekstområde til en ny fil. Når området skrives, oppdager editoren at det ikke er nok minne tilgjengelig til at handlingen kan utføres.
• "X er i bruk. Vennligst lukk.":
Årsak: Du har åpnet filen X i editoren, men arbeider for øyeblikket i en annen fil. Du er i ferd med å skrive til filen X, eller du forsøker å lese data fra filen X. Du har f.eks. åpnet filen der dataene for utklippstavlen er lagret, for å gjøre endringer der før du limer innholdet inn i en fil. Hvis du forsøker å klippe ut eller kopiere et annet tekstområde på dette tidspunktet, uten først å lukke utklippstavlen, vil editoren ikke kunne utføre handlingen. Du vil i stedet få denne meldingen.
• "X kan ikke åpnes":
Årsak: Du prøver å åpne editorens midlertidige fil (swap-fil). Dette er ikke mulig, fordi filen inneholder de deler av tekst som er endret. Filen er kun tilgjengelig for editoren selv. X er navnet på den midlertidige filen.
• "Kopiering til X mislyktes."
• "Flytting til X mislyktes."
• "Innliming til X mislyktes.":
Årsak: Du er i ferd med å utføre blokkoperasjoner, men det er ikke nok minne tilgjengelig på filsystemet til at operasjonen kunne utføres. X er navnet på utklippstavlen.
• "Kan ikke åpne flere filer":
Årsak: Du forsøkte å åpne en ny fil. Editoren er ikke i stand til å gjøre dette. Det kan ikke være mer enn fem filer åpne til enhver tid.
Løsning: Lukk filer som ikke trengs for øyeblikket.
• "Slutten av teksten.":
Årsak: Du er ved slutten av filen, og du forsøker å benytte funksjonen ASCII-representasjon.
• "Oppretter ny konfigurasjon for editoren":
Årsak: Editoren har oppdaget at den eksisterende konfigurasjonsfilen er inkompatibel. Versjonsnummeret for editoren er lagret i konfigurasjonsfilene. En ny versjon av editoren kan fordre et annet filformat for konfigurasjonsfilen. Skulle editoren fortsette å bruke de eksisterende konfigurasjonsfilene for lesing av data, kunne dette føre til komplikasjoner. Det er derfor konfigurasjonsfilen inneholder versjonsnummer. Dersom dette ikke stemmer overens med editorens interne versjonsnummer, slettes konfigurasjonsfilen, før den genereres på nytt. Selv om dette fører til at alle innstillinger som er gjort for en fil går tapt (som f.eks. merker o.l), må dette skje av sikkerhetsmessige årsaker.
13. Opphavsrett
Alle rettigheter reserveres, copyright Handy Tech Elektronik GmbH. Ingen deler av denne håndboken kan reproduseres i noen form uten etter først å ha innhentet skriftlig samtykke fra Handy Tech Elektronik GmbH.
Windows er et registrert varemerke fra Microsoft Corporation.
Den norske oversettelsen av denne håndboken er copyright Handy Tech Norge AS.
|